RASEINIŲ RAJONO SAVIVALDYBĖS TARYBA

SPRENDIMAS

DĖL RASEINIŲ RAJONO SAVIVALDYBĖS TERITORIJOJE ESANČIŲ KAPINIŲ

TVARKYMO TAISYKLIŲ, APRAŠŲ, SUSIJUSIŲ SU KAPINIŲ TVARKYMU,

PRIEŽIŪRA IR LAIDOJIMU JOSE, PATVIRTINIMO

2022 m. spalio 27 d. Nr. TS-278

Raseiniai

Vadovaudamasi Lietuvos Respublikos vietos savivaldos įstatymo 6 straipsnio 41 punktu, 16 straipsnio 2 dalies 36 punktu ir 18 straipsnio 1 dalimi, Lietuvos Respublikos žmonių palaikų laidojimo įstatymu, Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, Leidimo ekshumuoti žmogaus palaikus išdavimo taisyklėmis, patvirtintomis Lietuvos Respublikos Sveikatos apsaugos ministro 2012 m. birželio 29 d. įsakymu Nr. V-662 „Dėl leidimo ekshumuoti žmogaus palaikus išdavimo taisyklių patvirtinimo“, Raseinių rajono savivaldybės taryba nusprendžia:

1. Patvirtinti:

1.1. Raseinių rajono savivaldybės teritorijoje esančių kapinių tvarkymo taisykles (pridedama);

1.2. Leidimo laidoti neprižiūrimose kapavietėse išdavimo tvarkos aprašą (pridedama);

1.3. Raseinių rajono savivaldybės teritorijoje esančių kapinių prižiūrėtojo kaupiamų duomenų tvarkymo sąlygų aprašą (pridedama);

1.4. Raseinių rajono savivaldybės teritorijoje esančių kapinių priežiūros organizavimo tvarkos aprašą (pridedama);

1.5. Leidimo ekshumuoti ir perkelti žmogaus palaikus išdavimo tvarkos aprašą (pridedama).

2. Paskirti atsakingais už šio sprendimo vykdymą Raseinių rajono savivaldybės administracijos seniūnijų seniūnus.

3. Pripažinti netekusiu galios Raseinių rajono savivaldybės tarybos 2017 m. spalio 26 d. sprendimą Nr. TS-336 „ Dėl leidimų laidoti išdavimo, laidojimo, kapaviečių (kapų) identifikavimo ir viešųjų kapinių priežiūros bei lankymo Raseinių rajono savivaldybės teritorijoje tvarkos aprašo patvirtinimo“ su visais jo pakeitimais ir priedais.

4. Nustatyti, kad šis sprendimas įsigalioja nuo 2022 m. lapkričio 1 d.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų apygardos administracinio teismo Šiaulių rūmams (Dvaro g. 80, LT-76298 Šiauliai).

Savivaldybės meras	Andrius Bautronis

PATVIRTINTA

Raseinių rajono savivaldybės tarybos

2022 m. spalio 27 d. sprendimu Nr. TS-278

RASEINIŲ RAJONO SAVIVALDYBĖS TERITORIJOJE ESANČIŲ

KAPINIŲ TVARKYMO TAISYKLĖS

I SKYRIUS

BENDROSIOS NUOSTATOS

1. Raseinių rajono savivaldybės teritorijoje esančių kapinių tvarkymo taisyklės (toliau – Taisyklės) nustato leidimo laidoti išdavimo, kapaviečių skyrimo ir laidojimo, kapinių lankymo, kapinių ir kapaviečių tvarkymo, kapaviečių (kapų) identifikavimo, kapaviečių pripažinimo neprižiūrimomis, kolumbariumo priežiūros ir laidojimo jame, laidojimo pripažintose neprižiūrimomis kapavietėse tvarką ir sąlygas.

2. Į Kultūros vertybių registrą įrašytų Raseinių rajono savivaldybės kapinių ir kapinėse esančių kultūros paveldo objektų tvarkymą reglamentuoja Lietuvos Respublikos nekilnojamojo kultūros paveldo apsaugos įstatymas, šios taisyklės, kiti teisės aktai, reglamentuojantys Lietuvos Respublikos nekilnojamojo kultūros paveldo objektų tvarkymą.

3. Taisyklėse vartojamos sąvokos:

3.1. artimi giminaičiai – asmenys, nurodyti Lietuvos Respublikos civilinio kodekso 3.135 straipsnyje;

3.2. kapas – vieta, kurioje užkasti žmogaus (žmonių) palaikai;

3.3. kapavietė – nustatytas ribas turintis žemės plotas kapinėse, skirtas kapui, rūsiui, kolumbariumui ar kitai laidojimo vietai, kur bus laidojami žmogaus palaikai, taip pat ir balzamuoti ar kremuoti;

3.4. kapo ramybės laikotarpis – laikas, per kurį iki kaulų suyra nekremuoti žmogaus palaikai. Konkrečią kapo ramybės laikotarpio trukmę kapinėse, atsižvelgdamas į grunto sudėtį ir į tai, ar kape palaidotas asmuo sirgo pavojinga ar ypač pavojinga užkrečiamąja liga, nustato kapinių prižiūrėtojas, remdamasis hidrogeologinio tyrimo rezultatais ir Nacionalinio visuomenės sveikatos centro prie Sveikatos apsaugos ministerijos (toliau – Nacionalinis visuomenės sveikatos centras) išvada. Kapo ramybės laikotarpis negali būti trumpesnis kaip 25 metai;

3.5. neprižiūrima kapavietė – kapavietė, kuri ne trumpiau kaip dvejus metus netvarkyta ir šių taisyklių nustatyta tvarka pripažinta neprižiūrima;

3.6. ekshumavimas – kapinėse palaidotų žmogaus palaikų, taip pat kremuotų palaikų, esančių urnoje (kapsulėje), atkasimas ir iškėlimas iš kapo, laidojimo rūsio, kolumbariumo nišos ar kitos tam skirtos vietos.

4. Kitos šiose taisyklėse vartojamos sąvokos atitinka Lietuvos Respublikos žmonių palaikų laidojimo įstatyme, Lietuvos Respublikos statybos įstatyme, Lietuvos Respublikos nekilnojamojo kultūros paveldo apsaugos įstatyme, kituose teisės aktuose apibrėžtas sąvokas.

5. Raseinių rajono savivaldybės (toliau – Savivaldybė) tarybos sprendimu kapinės priskiriamos veikiančioms, riboto laidojimo, neveikiančioms (išskyrus naujas kapines, kurios priskiriamos veikiančioms (tai nurodoma jų steigimo dokumentuose) Kapinių tvarkymo taisyklėse, patvirtintose Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, nustatyta tvarka.

II SKYRIUS

LEIDIMŲ LAIDOTI IŠDAVIMAS, KAPAVIEČIŲ SKYRIMAS, LAIDOJIMAS

6. Rašytinį leidimą laidoti žmogaus palaikus (forma patvirtinta Lietuvos Respublikos Vyriausybės 2008 m. lapkričio 19 d. nutarimu Nr. 1207), (seniūnijose, kuriose kapinės yra suskaitmenintos, naudojantis skaitmenizavimo programa,) (toliau – Leidimas laidoti) išduoda seniūnas, jam nesant – seniūną pavaduojantis specialistas (1 priedas). Leidimas laidoti išduodamas neatlygintinai.

7. Leidimas laidoti išduodamas:

7.1. į naują kapavietę mirusiojo (faktiškai gyvenusio Raseinių rajono savivaldybėje ir/ar deklaravusio gyvenamąją vietą bei jo artimojo giminaičio) giminaičiams, sutuoktiniui (-ei), testamentą vykdančiam ar kitam laidojančiam asmeniui pateikus:

7.1.1. rašytinį prašymą (2 priedas) ir savo asmens dokumentą;

7.1.2. medicininį mirties liudijimą ir mirusiojo kremavimo faktą patvirtinančią pažymą (jeigu mirusiojo žmogaus palaikai kremuoti) ar sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22-os nėštumo savaitės;

7.1.3. testamentą arba kitą valios pareiškimo dokumentą, kuriuo paskirtas laidojantis asmuo jeigu valia dėl palaikų laidojimo formos (palaikus palaidoti, palaikus kremuoti ir kt.) pareikšta Lietuvos Respublikos civilinio kodekso nustatyta tvarka testamente arba kitame notaro ar kito įstatymų įgalioto asmens patvirtintame valios pareiškimo dokumente;

7.1.4. dokumentus, įrodančius giminystės ryšį su laidojamu asmeniu ir kitų šeimos narių, turinčių tokią pat teisę į kapavietę, rašytinius sutikimus, kai prašymo dėl leidimo laidoti išdavimo negali pateikti kapavietę prižiūrintis asmuo (miręs, dėl ligos, išvykęs, nežinoma jo gyvenamoji vieta, nenurodytas laidojimų ir kapaviečių statinių registracijos žurnale (Raseinių rajono savivaldybėje esančių kapinių prižiūrėtojo kaupiamų duomenų tvarkymo sąlygų aprašo 1 priedas (forma patvirtinta Lietuvos Respublikos Vyriausybės 2008 m. lapkričio 19 d. nutarimu Nr. 1207));

7.1.5. įgaliojimą arba sudarytą paslaugų sutartį su juridiniu asmeniu šiam veiksmui atlikti, jeigu laidojimą organizuoja laidojimo paslaugas teikiantis subjektas.

7.2. į turimą kapavietę laidojančiam asmeniui pateikus rašytinį prašymą (2 priedas) ir dokumentus išvardintus 7.1.2-7.1.5 punktuose.

8. Leidimai laidoti darbo dienomis išduodami seniūnijoje darbo laiku, o poilsio ir švenčių dienomis ir po darbo – pagal seniūnijose bei prie kapinių esančiose informacijos lentose skelbiamą informaciją, kurioje nurodyti seniūnijų atsakingų asmenų kontaktiniai duomenys.

9. Už kremuotų žmogaus palaikų laikymą privačiose kolumbariumo nišose mokamas kolumbariumo savininko nustatytas mokestis į jo sąskaitą. Niša kremuotų žmogaus palaikų laikymui savivaldybės lėšomis įsteigtose kolumbariumuose skiriama nemokamai.

Akmens plokštės išdavimą ir tvirtinimą nišoje organizuoja kapinių prižiūrėtojas.

10. Leidimas išbarstyti kremuotus žmogaus palaikus kapinėse esančiame pelenų barstymo lauke (jeigu toks yra) išduodamas, jeigu negauta rašytinių pranešimų, kad tai prieštarauja asmens, kurio kremuotus palaikus norima išbarstyti, išreikštai jam gyvam esant valiai.

11. Leidimas perlaidoti iš kitų vietovių pervežtus žmogaus palaikus išduodamas laidojančiam asmeniui, turinčiam prižiūrimą kapavietę (nauja kapavietė perlaidojimui neskiriama), jeigu pagal teisės aktų nuostatas joje galimi laidojimai, pateikus šių taisyklių 7 punkte nurodytus dokumentus ir leidimo ekshumuoti ir perkelti žmogaus palaikus išdavimo tvarkos aprašo 5.7-5.8 punktuose nurodytus dokumentus

12. Kapinėse kapavietės ir savivaldybės lėšomis įrengtos kolumbariumo nišos skiriamos neatlygintinai. Veikiančiose kapinėse kapavietės skiriamos pagal kapinių planą eilės tvarka. Kiekvienas mirusysis laidojamas atskirame kape. Kapo duobės gylis laidojant žmogaus palaikus turi būti ne mažesnis kaip 2 metrai, laidojant kremuotus žmogaus palaikus su urna arba kapsule, arba išberiant juos į kapo duobę, – ne mažesnis kaip 1 metras. Palaidojus kapavietėje įrengiamas kapo vietą žymintis laikinas ženklas, kuriame nurodomas mirusiojo vardas, pavardė, gimimo ir mirties datos. Pakartotinai laidoti tame pačiame kape galima ne anksčiau kaip pasibaigus kapo ramybės laikotarpiui. Pakartotinai laidoti nekremuotų žmogaus palaikų kape, kuriame jau yra palaidoti kremuoti žmogaus palaikai draudžiama. Skiriamos kapavietės dydis vienam kapui – 3,75 kv. metro (1,5x2,5), keliems kapams (šeimos kapavietė) – 7 kv. metrai (2,8x2,5). Tik kremuotiems žmogaus palaikams laidoti skiriamos kapavietės dydis – 1,32 kv. metro (1,10 m x 1,20 m), arba pagal kapinių planą – kitokio dydžio.

13. Laidoti mirusiuosius leidžiama kiekvieną dieną nuo 9 val. iki 17 val. Pirmąją Šv. Kalėdų, pirmąją Šv. Velykų bei Visų Šventųjų dieną nelaidojama. Dėl svarbių nenumatytų aplinkybių seniūno sprendimu, leidimas laidoti išduodamas ir šiomis dienomis.

14. Riboto laidojimo ir veikiančiose kapinėse naujas kapas esamoje kapavietėje gali būti formuojamas tik tuo atveju, jeigu kapavietė turi aiškiai suformuotas ribas. Formuojant naują kapą esamoje kapavietėje arba laidojant kape pakartotinai, kapavietės ribas leidžiama pakeisti tik tuo atveju, jeigu toks pakeitimas būtinas laidojimui, galimas pagal kapinių planą ir tik tiek, kiek tai būtina laidojimui. Sprendimą leisti/neleisti pakeisti kapavietės ribas priima leidimą laidoti išduodantis asmuo šio leidimo išdavimo metu. Įrašytų į Kultūros vertybių registrą kapaviečių ribos nustatomos ir keičiamos Lietuvos Respublikos nekilnojamojo kultūros paveldo apsaugos įstatymo nustatyta tvarka.

15. Neveikiančiose kapinėse mirusiųjų palaikai nelaidojami.

16. Kapavietėje ar kolumbariumo nišoje laidoti kitų asmenų palaikus leidžiama tik esant rašytiniam atsakingo už kapavietės ar kolumbariumo nišos priežiūrą asmens sutikimui. Miręs už kapavietės ar kolumbariumo nišos priežiūrą atsakingas asmuo gali būti palaidotas toje kapavietėje ar kolumbariumo nišoje laikantis šiose taisyklėse nustatytų reikalavimų.

17. Nesant galinčių organizuoti laidojimą asmenų arba nežinant, kur tokie asmenys yra ir (ar) miręs asmuo neturėjo nuolatinės gyvenamosios vietos, laidojimą organizuoja seniūnijos, kurios teritorijoje asmuo nuolat gyveno ir (ar) buvo nustatytas mirties atvejis, seniūnas.

18. Laidoti žmogaus palaikus, išskyrus žmogaus vaisių (vaisius) iki 22-os nėštumo savaitės, galima ne anksčiau kaip po 24 valandų nuo to momento, kai buvo konstatuota mirtis, jeigu tuo neignoruojami mirusiojo ar jo artimųjų asmenų religiniai įsitikinimai.

19. Neprižiūrimose kapavietėse žmogaus palaikus galima laidoti praėjus ne mažiau kaip 25 metams po kapo ramybės laikotarpio pabaigos ir tik gavus leidimą. Šio leidimo išdavimo tvarką nustato Vyriausybė.

III SKYRIUS

KAPINIŲ LANKYMAS, KAPAVIEČIŲ PRIEŽIŪRA

20. Prie įėjimo į kapines įrengiamas stendas arba informacinė lenta, kurioje užrašomas kapinių pavadinimas ir statusas, kapinių prižiūrėtojo duomenys (juridinio asmens pavadiniams, buveinė, darbuotojų, į kuriuos galima kreiptis dėl informacijos, vardai, pavardės, telefonų numeriai, darbo laikas), laikas, kada kapinėse galima laidoti ir jas lankyti, kapinių schema ir kita informacija. Jeigu kapinėse yra į Kultūros vertybių registrą įrašytų kultūros paveldo objektų, šie objektai nurodomi informacinėje lentoje, kapinių schemoje pažymimos jų buvimo vietos.

21. Kapinės lankomos visais metų laikais šviesiu paros metu. Lapkričio 1 d. – Visų Šventųjų dieną ir lapkričio 2 d. – Vėlinių dieną lankymo laikas neribojamas. Lankantis kapinėse privaloma palaikyti rimtį ir švarą.

22. Kapinėse draudžiama:

22.1. laidoti, perlaidoti žmogaus palaikus neturint tam leidimo, savavališkai vykdyti kapo atkasimo darbus;

22.2. be kapinių prižiūrėtojo raštiško leidimo važinėti transportu (išskyrus specialųjį laidojimo metu ir vykdant priežiūros darbus);

22.3. ganyti gyvulius, vedžioti gyvūnus ar vaikščioti su jais;

22.4. be seniūnijos ir kapinių prižiūrėtojo žinios statyti naujus, išvežti remontuoti kapų statinius, savavališkai sodinti želdinius už kapavietės ribų, kirsti, genėti želdinius be išduoto leidimo (krūmų, augančių kapavietės ribose, genėjimui, šalinimui leidimas nereikalingas), žaloti medžius ar krūmus;

22.5. kapavietėse sodinti miškams įveisti naudojamus ar kitus stambią šaknų ir šakų sistemą turinčius medžius, išskyrus jų svyruoklines ar žemaūges formas;

22.6. praėjimuose tarp kapaviečių statyti suolus, dėžes įrankiams, kitus įrenginius, laikyti statybines medžiagas, kitus daiktus;

22.7. šiukšlinti, mindžioti veją ir gėlynus, laužyti medžius ir krūmus, skinti ar imti gėles, gadinti kapinių ir kapų statinius, deginti šiukšles arba jas išmesti ne tam skirtose vietose, trikdyti rimtį ir pažeisti viešąją tvarką;

22.8. skleisti bet kokio pobūdžio reklamą, skelbimus, kitą informaciją ant kapinių ir kapaviečių statinių, medžių, stulpų, tvorų, kitų kapinių teritorijoje esančių objektų.

23. Už kapavietės arba kolumbariumo nišos priežiūrą yra atsakingas laidojantis asmuo, kurio prašymu išduotas leidimas laidoti ir skirta kapavietė arba kolumbariumo niša, arba asmuo, apie kurį šių taisyklių 24 punkte nustatyta tvarka praneša kapinių prižiūrėtojui, arba asmuo, kuriam šių taisyklių 27 punkte nustatyta tvarka suteikta teisė prižiūrėti neprižiūrimą kapavietę, jeigu toks yra (toliau – atsakingas asmuo). Atsakingo asmens duomenis (fizinio asmens vardą, pavardę, adresą, telefono numerį, el. paštą, jei asmuo tokį turi; juridinio asmens pavadinimą, teisinę formą, kodą, buveinę, telefono numerį, el. paštą) kapinių prižiūrėtojas įrašo laidojimų ir kapaviečių statinių registravimo žurnale (toliau – žurnalas (Raseinių rajono savivaldybėje esančių kapinių prižiūrėtojo kaupiamų duomenų tvarkymo sąlygų aprašo 1 priedas)), supažindina laidojantį asmenį su šiomis taisyklėmis.

Atsakingas asmuo turi prižiūrėti, kad kapavietė ar kolumbariumo niša būtų tvarkingos, privalo pašalinti pažeidimus ar atlyginti žalą, kuriuos jis, įrengdamas kapo paminklą, antkapį ar atlikdamas kapavietės ar kolumbariumo nišos priežiūros darbus, padarė kapinėms, kitoms kapavietėms ar kolumbariumo nišoms, kolumbariumui, kitiems statiniams. Nekilnojamojo kultūros paveldo objektams padaryti pažeidimai ir žala atlyginami Lietuvos Respublikos nekilnojamojo kultūros paveldo apsaugos įstatymo ir kitų teisės aktų nustatyta tvarka.

24. Jeigu asmuo, įrašytas žurnale atsakingu už kapavietės ar kolumbariumo nišos priežiūrą, miršta ar dėl kitų priežasčių negali rūpintis kapavietės ar kolumbariumo nišos priežiūra, jo giminaičiai, sutuoktinis (-ė) arba (ir) kapavietėje ar kolumbariumo nišoje palaidotų mirusiųjų giminaičiai ir sutuoktinis (-ė) turi susitarti, kas bus atsakingas už kapavietės ar kolumbariumo nišos priežiūrą, ir raštu apie tai pranešti kapinių prižiūrėtojui, nurodydami keistinus už kapavietės priežiūrą atsakingo asmens duomenis, nurodytus taisyklių 23 punkte (8 priedas) .

IV SKYRIUS

KAPAVIEČIŲ PRIPAŽINIMAS NEPRIŽIŪRIMOMIS IR

JŲ PRIEŽIŪROS ORGANIZAVIMAS

25.Netvarkomos kapavietės požymiai:

25.1. neprižiūrimi kapavietės želdiniai (medžiai, krūmai) – peraugę kapavietės ribas (jeigu tokios nustatytos), trukdo praeiti, pažeisti ligų, išorinio poveikio, nesimato užrašų ant paminklo (jeigu jie yra), gadina gretimų kapaviečių statinius ir želdinius;

25.2. kapavietė apaugusi žole (neravima, nešienaujama, netvarkoma), matomos sumedėjusios daugiamečių augalų dalys;

25.3. kapavietės paminklas, kiti kapavietės statiniai iš dalies ar visiškai suirę, pasvirę, nugriuvę, kelia pavojų gretimų kapaviečių statiniams, želdiniams;

25.4. paminklo užrašai neįskaitomi, jų nėra.

26. Jeigu kapavietė, išskyrus kapavietes, įrašytas į Kultūros vertybių registrą, neprižiūrima, netvarkoma ilgiau kaip metus (atitinka šių taisyklių 25 punkte nurodytus požymius), kapinių prižiūrėtojas ar kitas seniūno įgaliotas asmuo raštu įspėja už kapavietės priežiūrą atsakingą asmenį, nesant įrašo žurnale – kitą šioje kapavietėje palaidotų asmenų giminaitį, nurodytą Lietuvos Respublikos civilinio kodekso 3.135 straipsnyje, apie tai, kad būtina ją sutvarkyti ir nurodo kapavietės nesutvarkymo pasekmes. Jeigu per metus nuo įspėjimo įteikimo dienos kapavietė nesutvarkoma, seniūnija per 5 darbo dienas raštu informuoja Savivaldybės administracijos direktorių apie galbūt neprižiūrimą kapavietę ir pateikia šios kapavietės žinomus duomenis: kapinių pavadinimą, kvartalo numerį, kapavietės eilės ir kapavietės numerius, kapavietėje palaidotų asmenų vardus, pavardes, laidojimo datas, nustatytą kapo ramybės laikotarpį, kapavietės matmenis (7 priedas). Savivaldybės administracija gautus duomenis apie galbūt neprižiūrimą kapavietę per 5 darbo dienas nustatyta tvarka paskelbia Savivaldybės interneto svetainėje.

Jeigu neįmanoma nustatyti atsakingo asmens, kapavietėje paliekama lentelė su įspėjimu, kad reikia sutvarkyti kapavietę, nurodomos kapavietės nesutvarkymo pasekmės ir prašymu suteikti turimą informaciją apie šioje kapavietėje palaidotų asmenų giminaičius, sutuoktinius (-es), nurodomi kontaktinio asmens duomenys. Jeigu per metus šioje kapavietėje palaidotų asmenų giminaičiai, sutuoktiniai (-ės) nesutvarko kapavietės ir (ar) seniūnijai raštu nesuteikia informacijos apie kapavietėje palaidotų asmenų giminaičius, turimi duomenys apie šią kapavietę nustatyta tvarka skelbiami Savivaldybės interneto svetainėje.

Jei asmuo pateikia seniūnijai raštišką prašymą dėl kapavietės (kapo) priežiūros atsisakymo (9 priedas), kapavietė teisės aktų nustatyta tvarka pripažįstama neprižiūrima.

Sprendimą dėl kapavietės pripažinimo neprižiūrima ne anksčiau kaip po 2 metų ir ne vėliau kaip po 3 metų nuo duomenų apie galbūt neprižiūrimą kapavietę paskelbimo Savivaldybės interneto svetainėje dienos šių taisyklių nustatyta tvarka priima Administracijos direktoriaus įsakymu sudaryta komisija (toliau – komisija), apžiūrėjusi kapavietę ne rečiau kaip 3 kartus per metus ir ne dažniau kaip kas 3 mėnesius. Po kiekvienos apžiūros kapavietės būklė užfiksuojama neprižiūrimos kapavietės apžiūros akte (6 priedas).

Komisija sprendimą priima visų komisijos narių, dalyvaujančių posėdyje, balsų dauguma, jeigu Komisija nustatė ne mažiau kaip dvi iš 25 punkte išvardytų aplinkybių.

Savivaldybės administracija pripažintų neprižiūrimomis kapaviečių duomenis, sprendimo dėl jų pripažinimo neprižiūrimomis datą per 3 darbo dienas nuo komisijos sprendimo priėmimo pateikia seniūnui ir paskelbia Savivaldybės interneto svetainėje, nurodydama duomenų paskelbimo datą.

Neprižiūrimų kapaviečių priežiūrą organizuoja kapinių prižiūrėtojas.

27. Asmenys, pageidaujantys prižiūrėti neprižiūrimą kapavietę, per 20 darbo dienų nuo sprendimo dėl kapavietės pripažinimo neprižiūrima paskelbimo Savivaldybės interneto svetainėje raštu kreipiasi į Savivaldybės administraciją nurodydami pageidaujamos prižiūrėti neprižiūrimos kapavietės duomenis, paskelbtus Savivaldybės interneto svetainėje. Komisija per 20 darbo dienų nuo sprendimo dėl kapavietės pripažinimo neprižiūrima paskelbimo Savivaldybės interneto svetainėje priima sprendimą dėl šios kapavietės priežiūros. Pirmenybė teikiama kapavietėje palaidotų asmenų giminaičiams ir (ar) tose kapinėse, kurioje yra kapavietė, palaidotų asmenų giminaičiams, ir apie tai informuoja pareiškėjus per 3 darbo dienas nuo sprendimo priėmimo. Jeigu per prašymų prižiūrėti neprižiūrimą kapavietę pateikimo terminą prašymų negaunama, sprendimas dėl šios kapavietės priežiūros priimamas per 20 darbo dienų, gavus tokį prašymą.

Tokių kapaviečių priežiūra toliau vykdoma šių taisyklių 23 punkte nustatyta tvarka.

28. Asmuo, kuriam suteikta teisė prižiūrėti neprižiūrimą kapavietę, Leidimo laidoti neprižiūrimose kapavietėse išdavimo tvarkos apraše nustatyta tvarka gali gauti leidimą laidoti joje arba jam mirus būti palaidotas joje.

V SKYRIUS

kolumbariumO priežiūra iR LAIDOJIMO TVARKA

29. Kolumbariumo priežiūrą – švarą ir tvarką – organizuoja Savivaldybės paskirtas kapinių prižiūrėtojas (išskyrus privačius kolumbariumus).

30. Kolumbariumo prieigos ir sienelės turi būti tvarkingos. Atsižvelgiant į kolumbariumo vietos specifiką, pagerbdami mirusiuosius lankytojai kolumbariume gali padėti gyvų gėlių, uždegti žvakučių.

31. Įrašai ant kolumbariumo nišos akmens plokštės daromi vienodo dydžio lietuviškomis raidėmis nustatytu šriftu Roman, raidžių aukštis – 4 cm, arabiškų skaitmenų aukštis – 3 cm. Įrašai gali būti paryškinami sidabrine spalva.

32. Akmens plokštėje rašomas vardas ir pavardė, gimimo ir mirties datos. Įrašai atliekami pareiškėjo lėšomis.

33. Draudžiama prie sienelių, pagrindo ar kitose vietose tvirtinti projekte nenumatytus objektus (vazas, dirbtines gėles ir pan.). Taip pat draudžiama gadinti akmens plokštę, t. y. kalti, klijuoti ar kitaip tvirtinti nenumatytus objektus (nuotraukas, atvaizdus, užrašus ir pan.).

34. Kolumbariumo nišos akmens plokštėje leidžiama pavaizduoti tikėjimo simbolį.

35. Artimųjų prašymu išvežus urnas iš kolumbariumo nišos ir palikus nišą laisvą, atlaisvinta kolumbariumo niša skiriama kitiems asmenims bendra tvarka.

36. Kolumbariumo nišos numeruojamos iš kairės į dešinę vertikaliai.

37. Vienoje nišoje galima patalpinti iki 4-ių urnų.

38. Visi laidojimai kolumbariumo nišose registruojami atskirame laidojimo registravimo žurnale. Žurnalą pildo, saugo, suinteresuotiems fiziniams ir juridiniams asmenims informaciją teikia seniūnai arba seniūnų įgalioti kapinių prižiūrėtojai ar kiti asmenys.

VI SKYRIUS

REIKALAVIMAI KAPAVIEČIŲ ĮRENGIMO,

PERTVARKYMO DARBAMS VYKDYTI

39. Kapo paminklai, antkapiai, kapavietės aptvėrimas, kiti kapavietės objektai statomi ir rekonstruojami vadovaujantis Statybos įstatymu, Kultūros paveldo tvarkybos reglamentais, Kapinių tvarkymo taisyklėmis, patvirtintomis Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, šių taisyklių nuostatomis.

40. Fizinis ar juridinis asmuo, atsakingas už kapavietės priežiūrą, pageidaujantis statyti, rekonstruoti ar remontuoti kapo paminklą, antkapį, kitą kapavietės objektą, privalo pateikti seniūnui pranešimą dėl planuojamų kapavietės įrengimo, pertvarkymo, remonto darbų vykdymo (3 priedas). Visi kapavietės statiniai, įskaitant suoliukus, gali būti įrengiami tik kapavietės ribose. Praėjimus tarp gretimų kapaviečių, galima padengti smulkios skaldos, smėlio ar smulkaus žvyro sluoksniu, pilkos spalvos betoninėmis trinkelėmis (statybinėmis medžiagomis, pritaikytomis kloti šaligatvius ir takus) visame tako plote. Tako viršus turi būti ne aukščiau 2 cm esamo žemės paviršiaus.

41. Kapavietės įrengimo, pertvarkymo darbus leidžiama vykdyti darbo dienomis seniūnijos darbo laiku, norint vykdyti šiuos darbus ne darbo laiku ir poilsio dienomis reikia iš anksto pranešti kapinių prižiūrėtojui.

42. Kapaviečių ir (ar) kapinių statinius statantys, rekonstruojantys asmenys privalo sutvarkyti visas šių darbų vykdymo metu susidariusias atliekas (nugriautus, išardytus senus statinius, kitus kapaviečių įrengimo objektus, statybinių gaminių nuolaužas ir nepanaudotas statybines medžiagas).

VII SKYRIUS

KAPAVIEČIŲ, KAPŲ IDENTIFIKAVIMAS

43. Asmenys, norintys identifikuoti kapinėse artimųjų giminaičių, sutuoktinio (-ės) kapą ir tapatybę jame palaidotų asmenų, kurių palaidojimo vietą žyminčių kapo paminklų, užrašų ant paminklų ar duomenų apie kapavietę (kapą) žurnale neišliko, turi:

43.1. pateikti rašytinį prašymą (4 priedas) Raseinių rajono savivaldybės administracijos direktoriui (toliau – Savivaldybės administracijos direktorius) dėl Raseinių rajono savivaldybės teritorijos viešose kapinėse esančios kapavietės (kapo) identifikavimo. Procedūros, susijusios su prašymų dėl kapavietės (kapo) identifikavimo ir dokumentų pateikimu, gali būti atliekamos ir elektroninėmis priemonėmis. Šias procedūras atliekant elektroninėmis priemonėmis naudojami Gyventojų registro, Juridinių asmenų registro duomenys;

43.2. prašyme nurodyti giminystės ryšius ir jiems žinomas aplinkybes, dėl kurių neišliko duomenų apie kapavietę (kapą);

43.3. pateikti visus turimus duomenis apie kapavietę (kapą) ir joje (jame) palaidotus asmenis. Prie prašymo pridedami turimi dokumentai (išrašai iš bažnytinių registravimo knygų, mirties faktą liudijantys dokumentai, nuotraukos ir kita), patvirtinantys pateiktus duomenis.

44. Sprendimą dėl kapavietės (kapo) identifikavimo per 20 darbo dienų nuo prašymo pateikimo priima Savivaldybės administracijos direktoriaus įsakymu sudaryta komisija, pagal pateiktą medžiagą ir apžiūrėjus kapavietę (kapą). Komisija sprendimą priima visų komisijos narių, dalyvaujančių posėdyje, balsų dauguma, atsižvelgdama į kapavietės (kapo) apžiūros akte (5 priedas) užfiksuotas faktines aplinkybes ir asmenų, norinčių identifikuoti kapavietę (kapą) pateiktus dokumentus. Šiuo atveju palaidoto asmens tapatybei nustatyti ekshumacija ir biologiniai-medicininiai tyrimai neatliekami. Sprendimas dėl kapavietės (kapo) identifikavimo į Kultūros vertybių registrą įrašytose kapinėse derinamas su Kultūros paveldo departamentu.

45. Apie Savivaldybės administracijos direktoriaus įsakymu sudarytos komisijos priimtą sprendimą Savivaldybės administracijos direktorius per 5 darbo dienas raštu informuoja prašymą pateikusį asmenį ir kapinių prižiūrėtoją, kuris identifikuotos kapavietės (kapo) duomenis įrašo žurnale, jeigu priimant sprendimą buvo identifikuota kapavietė (kapas). Apie priimtą sprendimą identifikuoti kapavietę (kapą) Savivaldybės administracijos direktorius papildomai raštu informuoja Kultūros paveldo departamentą, jeigu kapavietė (kapas) yra į Kultūros vertybių registrą įrašytose kapinėse.

VIII SKYRIUS

BAIGIAMOSIOS NUOSTATOS

46. Seniūnijų seniūnai ataskaitą apie išduotus leidimus laidoti Raseinių rajono savivaldybės administracijai pateikia seniūnijos metinėje veiklos ataskaitoje.

47. Paskyrus kitus asmenis atsakingais už leidimų laidoti išdavimą Raseinių rajono savivaldybės teritorijoje, prieš tai buvę atsakingi asmenys pagal priėmimo ir perdavimo aktą, dalyvaujant atitinkamos seniūnijos seniūnui ar jo įgaliotam asmeniui, perduoda visus dokumentus, susijusius su leidimų laidoti išdavimu.

48. Kitus nenumatytus Kapinių tvarkymo taisyklėse, Leidimo laidoti neprižiūrimose kapavietėse išdavimo tvarkos apraše, Visuomenės ir kapinėse palaidotų asmenų artimųjų giminaičių informavimo apie kapinių panaikinimą tvarkos apraše, Kapinių prižiūrėtojo kaupiamų duomenų tvarkymo sąlygų apraše, Kapinių priežiūros organizavimo tvarkos apraše ir šiame apraše kapinių tvarkymo klausimus sprendžia Savivaldybės administracijos direktorius ir atitinkamos seniūnijos seniūnas.

49. Šio aprašo nuostatos taikomos tiek, kiek šių teisinių santykių nereglamentuoja Lietuvos Respublikos įstatymai arba kiti teisės aktai.

50. Už šio aprašo įgyvendinimą atsako Raseinių rajono savivaldybės administracijos seniūnijų seniūnai.

51. Asmenys, pažeidę aprašo reikalavimus, atsako įstatymų nustatyta tvarka.

___________________________

Raseinių rajono savivaldybės teritorijoje

esančių kapinių tvarkymo taisyklių

1 priedas

(Leidimo laidoti forma)

___________________________________

(dokumento sudarytojo pavadinimas)

LEIDIMAS LAIDOTI

_______________Nr._________

(data)

______________

(sudarymo vieta)

Atsižvelgiant į _______________ Nr. ____________________ gautą ______________

(prašymo gavimo data) (gavimo registracijos numeris) (laidojančio asmens:

___________________________________________________________________________ prašymą ir fizinio asmens vardas ir pavardė, adresas; juridinio asmens pavadinimas, buveinė, teisinė forma)

pateiktą medicininį mirties liudijimą,___________________________________ (jei prašoma

(medicininio mirties liudijimo data ir numeris)

laidoti žmogaus vaisių (vaisius) iki 22-os nėštumo savaitės, pateiktą sveikatos apsaugos ministro patvirtintos formos medicinos dokumentų išrašą*______________________________________

(sveikatos apsaugos ministro nustatytos formos medicinos dokumentų) išrašo________________________________________________________________________

(data, moters, kurios vaisių (vaisius) prašoma laidoti vardas, pavardė, gimimo data)

leidžiama laidoti:

1. Pavardė _______________________________

2. Vardas ________________________________

3. Asmens kodas __________________________

4. Gimimo data ___________________________

5. Mirties data ____________________________

6. Kapinių pavadinimas _____________________

7. Kvartalo numeris ________________________

8. Kapavietės numeris ______________________

9. Kapavietės dydis _________________________

10. Kolumbariumas _________________________

11. Nišos numeris __________________________

12. Pelenų barstymo laukas ___________________

____________________________ _______________ _______________________

(leidimą išdavusio asmens pareigos) (parašas) (vardas ir pavardė)

Pritariama leidimui laidoti riboto laidojimo kapinėse**.

_____________________________________________________________

(Kultūros paveldo departamento prie Kultūros ministerijos teritorinio padalinio pavadinimas)

___________________________ ____________ ________________________

(pritarimą išdavusio asmens pareigos) (parašas) (vardas ir pavardė)

–––––––––––––––––––––

*Jei prašoma laidoti žmogaus vaisių (vaisius) iki 22-os nėštumo savaitės 1–5 punktai nepildomi.

**Kultūros paveldo departamento prie Kultūros ministerijos teritorinio padalinio pritarimo reikia laidojant į Kultūros vertybių registrą įrašytose riboto laidojimo kapinėse.

Raseinių rajono savivaldybės teritorijoje

esančių kapinių tvarkymo taisyklių

2 priedas

(Prašymo forma)

(Asmens vardas, pavardė didžiosiomis raidėmis)
(gyvenamoji vieta)
(duomenys ryšiui palaikyti)

Raseinių rajono savivaldybės administracijos
____________________ seniūnijos seniūnui

PRAŠYMAS

DĖL LEIDIMO LAIDOTI ______________________ KAPINĖSE

(data)
(vieta)

Prašau leisti laidoti/ perlaidoti
(vardas, pavardė)
(mirusiojo asmens kodas, mirimo data, mirties liudijimo išdavimo data ir Nr.)
kurio (-ios) buvusi gyvenamoji vieta
(adresas) kapinėse, naujoje/ turimoje kapavietėje.
(kapinių pavadinimas)
Turimoje kapavietėje yra palaidota
(vardas, pavardė, paskutinių palaikų palaidojimo metai)

Prašau kapavietę prižiūrinčiuoju asmeniu įrašyti
(giminystės ryšys su mirusiuoju, vardas, pavardė,
adresas ir telefonas jeigu prižiūrinčiuoju nurodomas kitas asmuo, o ne pareiškėjas)

Tvirtinu, kad prieštaraujančių dėl laidojimo šioje kapavietėje nėra.

PRIDEDAMA. Medicininio mirties liudijimo kopija, kremacijos dokumentai (jeigu mirusiojo palaikai kremuoti), kiti dokumentai išvardinti taisyklių 7.1.3-7.1.5 punktuose ___lapas (-ų).

_________________ _________________________

(parašas) (vardas, pavardė)

INFORMACIJA LAIDOJANČIAM ASMENIUI

1. Juridiniai ir fiziniai asmenys kapavietės įrengimo, pertvarkymo, remonto darbus gali vykdyti, suderinę su kapinių priežiūrą vykdančios seniūnijos seniūnu. Atsakingas už kapavietės priežiūrą asmuo (toliau – atsakingas asmuo) privalo pašalinti pažeidimus ar atlyginti žalą, kurią jis padarė kapinėms ir kitoms kapavietėms, kasant kapo duobę, įrengiant kapo paminklą, antkapį ar atliekant kitus kapavietės pertvarkymo darbus.

2. Prašyme dėl leidimo laidoti išdavimo nenurodžius atsakingo už kapavietės priežiūrą asmens, mirusiojo asmens giminaičiai ir sutuoktinis (-ė) privalo susitarti, kas bus atsakingas už kapavietės priežiūrą ir per 1 mėnesį nuo leidimo laidoti išdavimo raštu apie tai informuoti kapinių prižiūrėtoją, nurodant šiuos atsakingo asmens duomenis: fizinio asmens vardą, pavardę, adresą, telefono numerį, juridinio asmens pavadinimą, teisinę formą, kodą, buveinę, telefono numerį.

3. Kapavietėje laidoti kitus mirusius asmenis leidžiama tik atsakingo už kapavietės priežiūrą asmens rašytiniu sutikimu. Mirus atsakingam asmeniui, jo giminaičiai ir (ar) sutuoktinis (- ė) arba (ir) kapavietėje palaidotų mirusiųjų giminaičių ir sutuoktinių artimi giminaičiai turi susitarti ir raštu informuoti kapinių prižiūrėtoją apie atsakingą už kapavietės priežiūrą asmenį, nurodyti šio asmens duomenis, pateiktus 2 punkte.

4. Vadovaujantis Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ patvirtintų Kapinių tvarkymo taisyklių nustatyta tvarka, neprižiūrimų kapaviečių priežiūra suteikiama kitiems asmenims su teise jiems mirus, būti palaidotiems jose. Neprižiūrimoje kapavietėje laidojant, ją prižiūrint, turi būti išsaugotas kapo paminklas, jeigu jis yra, ir jame esantys įrašai apie kapavietėje palaidotą (-us) asmenį (-is).

Raseinių rajono savivaldybės teritorijoje

esančių kapinių tvarkymo taisyklių

3 priedas

(Asmens vardas, pavardė didžiosiomis raidėmis)
(gyvenamoji vieta)
(duomenys ryšiui palaikyti)

Raseinių rajono savivaldybės administracijos
____________________ seniūnijos seniūnui

PRANEŠIMAS

APIE KAPAVIETĖS ĮRENGIMO, PERTVARKYMO IR REMONTO DARBŲ VYKDYMĄ

__________________________

(data)

__________________________

( vieta)

Pranešu, kad _____________________________________________ kapinėse bus vykdoma kapavietės

(kapinių pavadinimas)

_______________________________________________________________________________________

(kvartalo numeris, kapavietės eilės numeris, kapavietės numeris ar palaidoto (-ų) asmens (-ų) pavardė (-ės) ant kapavietės statinių)

įrengimo, pertvarkymo, remonto darbai (išvardyti numatomus atlikti kapavietės ribose):_______________ ______________________________________________________________________________________.

Planuojama darbų pradžia 20__-___-___, pabaiga 20__-___-___.

Pašalinsiu pažeidimus ar atlyginsiu žalą, padarytą kapinėms, kitoms kapavietėms, vykdant kapavietės sutvarkymo darbus.

PRIDEDAMA:

1. Kapavietės įrengimo, pertvarkymo planas (schema) su jame pažymėtais projektuojamais kapavietės statiniais, jų matmenimis, kapavietės aptvėrimo matmenimis, ___ lapas (-ai).

2. Sutarties, sudarytos su kapavietės įrengimo, pertvarkymo, remonto paslaugų teikėju, verslo liudijimo kopijos, ___ lapas (-ai).

Kapavietės įrengimo, pertvarkymo, remonto metu susidariusias atliekas:_____________________

_____________________________________________________________________ (nurodyti, kaip numatyta sutvarkyti susidariusias atliekas: perduosiu atliekų vežėjui; perduosiu atliekų tvarkytojui (naudotojui); sutvarkysiu kitu būdu)

Tvirtinu, kad prieštaraujančių dėl minimų kapavietės remonto darbų nėra.

Prašymą pateikė ________________ ____________________________

(parašas) (vardas ir pavardė)

Raseinių rajono savivaldybės teritorijoje

esančių kapinių tvarkymo taisyklių

4 priedas

(Prašymą pateikiančio asmens vardas, pavardė didžiosiomis raidėmis)
(gyvenamoji vieta)
(tel. Nr., el. paštas)
Raseinių rajono savivaldybės administracijai

PRAŠYMAS

IDENTIFIKUOTI KAPAVIETĘ (KAPĄ)

(data)
_________________________

(vieta)

Prašyčiau identifikuoti mano____________________________________________________
(nurodyti giminystės ryšį, mirusiojo vardą, pavardę)
mirusio (-ios)	, kapavietę (kapą), esančią____________________________________
(mirimo data)	(nurodyti kapavietės (kapo) numerį, kapinių pavadinimą)
kapinėse, ir skirti ________________________________________________________________
(asmens vardas, pavardė, adresas, telefonas, elektroninis adresas)

už kapavietės (kapo) priežiūrą atsakingu asmeniu.

Aplinkybės, dėl kurių neišliko duomenų apie kapavietę (kapą), palaidojimo vietą žyminčių kapo paminklų, užrašų ant paminklų) ir joje (jame) palaidotus asmenis:________________________

________________________________________________________________________________

Nurodau, kad daugiau artimųjų giminaičių, sutuoktinio (-ės), galinčių prižiūrėti šią kapavietę nėra. Jeigu yra artimieji giminaičiai, sutuoktinis (-ė), galintys prižiūrėti kapavietę, reikalinga pateikti 3 punkte nurodytus dokumentus (reikalingą pabraukti).

PRIDEDAMA:

1. Mirties liudijimas ar kitas dokumentas, liudijantis mirties faktą, kremacijos dokumentai (kai mirusio palaikai kremuoti) ___ lapas (-ai).

2. Dokumentai, įrodantys giminystės ryšį su kapavietėje palaidotu asmeniu, ___ lapas (-ai).

3. Artimųjų giminaičių, sutuoktinio (-ės) sutikimas dėl atsakingo už kapavietės (kapo) asmens žurnale įrašymo (nurodyti giminystės ryšį, asmens vardą ir pavardę, gyvenamosios vietos adresą, telefoną), ___ lapas (-ai).

4. Kiti dokumentai (išrašai iš bažnytinių registravimo knygų, nuotraukos, įrodančios palaidojimo nurodytoje kapinių vietoje faktą, liudininkų parodymai ir kita), patvirtinantys pateiktus duomenis, ___ lapas (-ų).

Atsakymą pageidaučiau atsiimti asmeniškai, gauti paštu arba el. paštu. (nereikalingus gavimo būdus išbraukti)

Patvirtinu, kad aukščiau pateikti duomenys yra teisingi ir išsamūs.

Prašymo pateikė ______________ _______________________________

(parašas) (vardas ir pavardė)

Raseinių rajono savivaldybės teritorijoje

esančių kapinių tvarkymo taisyklių

5 priedas

IDENTIFIKUOJAMOS KAPAVIETĖS (KAPO)

APŽIŪROS AKTAS

____________ Nr.

data

____________

surašymo vieta

Raseinių rajono savivaldybės administracijos direktoriaus 20___ m. __________ d. įsakymu Nr. sudaryta Neprižiūrimų kapaviečių pripažinimo ir kapaviečių (kapų) identifikavimo komisija kapavietėms (kapams) identifikuoti.

Komisijos pirmininkas

Komisijos sekretorius

Komisijos nariai

Prašymą identifikuoti kapavietę pateikęs asmuo

Kapinių, kuriose yra identifikuojama kapavietė pavadinimas, adresas, kvartalo numeris, kapavietės numeris, kapavietėje palaidotų asmenų vardai, pavardės, laidojimo datos, žmogaus palaikų paskutinio laidojimo kapavietėje data, kapavietės matmenys, palaidotų kapavietėje žmonių palaikų skaičius, kapavietės statiniai, jų pastatymo ir rekonstravimo datos (jeigu žinomi).

Faktinės aplinkybės

Kapavietės (kapo) būklė

Komisijos išvados

Akto priedai

Komisijos pirmininkas

Komisijos sekretorius

Nariai

______________

Raseinių rajono savivaldybės teritorijoje

esančių kapinių tvarkymo taisyklių

6 priedas

NEPRIŽIŪRIMOS KAPAVIETĖS

APŽIŪROS AKTAS

____________ Nr.

data

____________

surašymo vieta

Raseinių rajono savivaldybės administracijos direktoriaus 20 ______ m. ___________________ d. įsakymu Nr. sudaryta Neprižiūrimų kapaviečių pripažinimo ir kapaviečių (kapų) identifikavimo komisija neprižiūrimoms kapavietėms nustatyti.

Komisijos pirmininkas

Komisijos sekretorius

Komisijos nariai

Kapinių, kuriose yra neprižiūrima kapavietė pavadinimas, adresas, kvartalo numeris, kapavietės numeris, kapavietėje palaidotų asmenų vardai, pavardės, laidojimo datos, žmogaus palaikų paskutinio laidojimo kapavietėje data, kapavietės matmenys, palaidotų kapavietėje žmonių palaikų skaičius, kapavietės statiniai, jų pastatymo ir rekonstravimo datos (jeigu žinomi).

Faktinės aplinkybės

Kapavietės būklė

Komisijos išvados

Akto priedai

Komisijos pirmininkas

Komisijos sekretorius

Nariai

_______________________

Raseinių rajono savivaldybės teritorijoje

esančių kapinių tvarkymo taisyklių 7 priedas

(Duomenų apie galimai neprižiūrimas kapavietes registravimo žurnalo forma)

_________________________________________________________________________________

(kapinių pavadinimas, adresas)

DUOMENŲ APIE GALIMAI NEPRIŽIŪRIMAS KAPAVIETES REGISTRAVIMO ŽURNALAS

Eil. Nr.	Kapinių kvartalas, kapavietės numeris ir matmenys	Duomenys apie palaidotą asmenį (-is): vardai ir pavardės, mirimo data	Kapavietės apžiūros akto data ir Nr.	Duomenys apie už kapavietės priežiūrą atsakingą asmenį (vardas, pavardė, adresas)	Įspėjimo išsiuntimo data ir Nr.	Informacijos paskelbimo data, kai nėra duomenų apie atsakingą asmenį	Duomenų perdavimo seniūnijos seniūnui data	Sprendimo pripažinti kapavietę neprižiūrima data ir Nr.	Duomenis įregistravusio asmens pareigos, vardas, pavardė, parašas	Pastabos
1	2	3	4	5	6	7	8	9	10	11

Raseinių rajono savivaldybės teritorijoje

esančių kapinių tvarkymo taisyklių 8 priedas

(Prašymo forma)

_______________________________________________________________________________________

(asmens, vardas ir pavardė)

_______________________________________________________________________________________________

(gyvenamosios vietos adresas, telefonas, el. paštas)

Raseinių rajono savivaldybės administracijos

__________________seniūnijos seniūnui

PRAŠYMAS

DĖL ATSAKINGO UŽ KAPAVIETĖS (KAPO) AR KOLUMBARIUMO NIŠOS PRIEŽIŪRĄ ASMENS ĮRAŠO ŽURNALE REGISTRAVIMO ARBA ĮRAŠO PAKEITIMO

_____________________

(data)

Prašau įrašyti (pakeisti)________________________________________________________,

(nurodyti giminystės ryšį su mirusiuoju, mirusiojo vardą ir pavardę, asmens kodą)

mirusio(-ios) ___________, kapavietės (kapo), esančios ___________________________ kapinėse

(mirties data)	(kapinių pavadinimas)

prižiūrinčiuoju asmeniu ____________________________________________________________

(nurodyti asmens vardą ir pavardę, adresą, telefono numerį, elektroninį adresą)

_______________________________________________________________________________________

Aplinkybės, dėl kurių įrašomas (keičiamas) kapavietę (kapą), kolumbariumo nišą prižiūrintis asmuo:

_______________________________________________________________________________________

_______________________________________________________________________________________

Nurodau, kad daugiau artimųjų giminaičių, sutuoktinio(-ės), galinčių prižiūrėti šią kapavietę nėra. Jeigu yra artimieji giminaičiai, sutuoktinis(-ė), galintys prižiūrėti kapavietę, reikalinga pateikti 3 punkte nurodytus dokumentus (reikalingą pabraukti).

PRIDEDAMA:

1. Mirties liudijimas ar kitas dokumentas, liudijantis mirties faktą, kremavimo dokumentai (kai mirusio palaikai kremuoti) ___ lapas (-ai).

2. Dokumentai, įrodantys giminystės ryšį su kapavietėje, kolumbariumo nišoje palaidotu asmeniu.

3. Kapavietėje (kape) ar kolumbariumo nišoje palaidotų asmenų giminaičių ir (ar) sutuoktinio(-ės) susitarimas dėl atsakingo už kapavietės (kapo) ar kolumbariumo nišos priežiūrą asmens registravimo (pakeitimo),___lapas (-ai).

Atsakymą pageidauju gauti:

_______________________________________________________________________________________

(el. paštu (jeigu duomenų gavėjas tinkamai identifikuotas), registruotu laišku, asmeniškai atsiimant, per e. pristatymo informacinę sistemą)

Patvirtinu, kad aukščiau pateikti duomenys yra teisingi ir išsamūs.

_________________ _____________________________________

(parašas)	(vardas ir pavardė)

Raseinių rajono savivaldybės teritorijoje

esančių kapinių tvarkymo taisyklių 9 priedas

__________________________________________________________

( fizinio asmens vardas ir pavardė)

___________________________________________________________________________

(fizinio asmens adresas, telefono numeris, elektroninis adresas)

Raseinių rajono savivaldybės administracijos

______________________ seniūnijai

PRAŠYMAS

DĖL KAPAVIETĖS (KAPO) PRIEŽIŪROS ATSISAKYMO

______________

data)

_______________

(sudarymo vieta)

Atsisakau (atsisakome) _____________________________________________________________

(nurodyti giminystės ryšį, mirusiojo vardą, pavardę, asmens kodą, mirties datą)

kapavietės (kapo) _________________________________________________________ kapinėse,

(nurodyti kapavietės (kapo) numerį, kapinių pavadinimą)

priežiūros dėl ____________________________________________________________________

(nurodyti aplinkybes, dėl kurių atsisakoma prižiūrėti kapavietę (kapą)

_______________________________________________________________________________

________________________________________________________________________________

Neprieštarauju, kapavietė teisės aktų nustatyta tvarka būtų pripažinta neprižiūrima ir jos priežiūra perduota kitam asmeniui su teise gauti leidimą laidoti joje.

Šioje kapavietėje (kape) palaidotų asmenų artimieji giminaičiai, sutuoktinis (-ė) neprieštarauja, kad kapavietė teisės aktų nustatyta tvarka būtų pripažinta neprižiūrima ir jos priežiūra perduota kitam asmeniui su teise gauti leidimą laidoti joje (kai pridedami 3 punkte nurodyti dokumentai).

PRIDEDAMA:

1. Mirties liudijimas ar kiti dokumentai, liudijantys mirties faktą, kremacijos dokumentai (kai mirusio palaikai kremuoti) ___ lapas (-ai).

2. Dokumentai, įrodantys giminystės ryšį su kapavietėje palaidotu asmeniu, ___ lapas (-ai).

3. Artimųjų giminaičių, sutuoktinio (-ės) susitarimas dėl kapavietės priežiūros atsisakymo, ___ lapas (-ai).

Atsakymą pageidauju gauti:

________________________________________________________________________________

(el. paštu (jeigu duomenų gavėjas tinkamai identifikuotas), registruotu laišku, asmeniškai atsiimant, per e. pristatymo informacinę sistemą)

Patvirtinu, kad aukščiau pateikti duomenys yra teisingi ir išsamūs

Prašymą pateikė _____________ _______________________________

(parašas) (vardas ir pavardė)

PATVIRTINTA

Raseinių rajono savivaldybės tarybos

2022 m. spalio 27 d. sprendimu Nr. TS-278

LEIDIMO LAIDOTI NEPRIŽIŪRIMOSE KAPAVIETĖSE IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1. Leidimo laidoti neprižiūrimose kapavietėse išdavimo tvarkos aprašas (toliau – Aprašas) nustato leidimo laidoti neprižiūrimose kapavietėse išdavimą.

2. Šiame apraše vartojamos sąvokos suprantamos taip, kaip apibrėžtos Lietuvos Respublikos žmonių palaikų laidojimo įstatyme, Lietuvos Respublikos Vyriausybės nutarimu patvirtintose Kapinių tvarkymo taisyklėse, Raseinių rajono savivaldybės teritorijoje esančių kapinių tvarkymo taisyklėse (toliau – Taisyklės).

II SKYRIUS

LEIDIMO LAIDOTI NEPRIŽIŪRIMOSE KAPVIETĖSE IŠDAVIMAS

3. Rašytinį leidimą laidoti taisyklių nustatyta tvarka neprižiūrimose kapavietėse išduoda Raseinių rajono savivaldybės administracijos seniūnijos, vykdančios kapinių priežiūrą, seniūnas (toliau – seniūnas), jo nesant – seniūną pavaduojantis specialistas.

4. Asmuo, kuriam Taisyklių 27 punkte nustatyta tvarka suteikta teisė prižiūrėti neprižiūrimą kapavietę, pateikia šio aprašo 3 punkte nurodytiems asmenims medicininį mirties liudijimą ar sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22-os nėštumo savaitės, ir rašytinį prašymą išduoti leidimą laidoti. Prašyme (Taisyklių 2 priedas) pažymima, kuriose kapinėse esančioje pripažintoje neprižiūrima kapavietėje pageidaujama gauti leidimą laidoti, nurodomas leidimą išduodančio asmens sprendimas. Leidimas laidoti neprižiūrimoje kapavietėje išduodamas, jeigu pagal taisykles joje galima laidoti ir praėjo ne mažiau kaip 25 metai nuo kapo ramybės laikotarpio pabaigos.

5. Mirus asmeniui, kuriam Raseinių rajono savivaldybės teritorijoje esančių kapinių tvarkymo taisyklių nustatyta tvarka buvo suteikta teisė prižiūrėti neprižiūrimą kapavietę, leidimas jį palaidoti šioje kapavietėje išduodamas laidojančiam asmeniui šiame apraše nustatyta tvarka.

6. Jeigu asmuo, kuriam suteikta teisė prižiūrėti neprižiūrimą kapavietę, miršta arba dėl kitų priežasčių negali prižiūrėti neprižiūrimos kapavietės, jo giminaičiai ir (ar) sutuoktinis (-ė) turi susitarti, kas bus atsakingas už neprižiūrimos kapavietės priežiūrą, ir raštu apie tai pranešti kapinių

prižiūrėtojui, nurodydami keistinus už kapavietės priežiūrą atsakingo asmens duomenis (Taisyklių 8 priedas).

7. Neprižiūrimoje kapavietėje laidojant ir ją prižiūrint, turi būti išsaugotas kapo paminklas, jeigu jis yra, ir jame esantys įrašai apie kapavietėje palaidotą (-us) asmenį (-is).

III SKYRIUS

BAIGIAMOSIOS NUOSTATOS

8. Už šio Aprašo įgyvendinimą atsakingi seniūnai.

9. Asmenys, pažeidę šio Aprašo reikalavimus, atsako Lietuvos Respublikos įstatymų nustatyta tvarka.

____________________

PATVIRTINTA

Raseinių rajono savivaldybės tarybos

2022 m. spalio 27 d. sprendimu Nr. TS-278

RASEINIŲ RAJONO SAVIVALDYBĖS TERITORIJOJE ESANČIŲ KAPINIŲ PRIŽIŪRĖTOJO KAUPIAMŲ DUOMENŲ TVARKYMO SĄLYGŲ APRAŠAS

I SKYRIUS

BENDROSIOS NUOSTATOS

1. Raseinių rajono savivaldybės teritorijoje esančių kapinių prižiūrėtojo kaupiamų duomenų tvarkymo sąlygų aprašas (toliau – Aprašas) nustato kapinių prižiūrėtojo kaupiamus ir tvarkomus duomenis apie Raseinių rajono savivaldybės teritorijoje esančiose kapinėse palaidotus asmenis, laidojimus, kapavietėse esančius statinius, šių duomenų registravimo tvarką.

2. Apraše vartojamos sąvokos atitinka Lietuvos Respublikos žmonių palaikų laidojimo įstatyme, Kapinių tvarkymo taisyklėse, patvirtintose Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, apibrėžtas sąvokas.

II SKYRIUS

DUOMENYS APIE KAPINĖSE PALAIDOTUS ASMENIS IR LAIDOJIMUS, DUOMENŲ REGISTRAVIMAS

3. Kapinių prižiūrėtojas laidojimo ir kapaviečių statinių registravimo žurnale (toliau – žurnalas (1 priedas)), kurio forma patvirtinta Lietuvos Respublikos Vyriausybės 2008 m. lapkričio 19 d. nutarimu Nr. 1207, registruoja šiuos duomenis:

3.1. asmens, kurio palaikai palaidoti kapinėse, vardą, pavardę, gimimo ir mirties vietas ir datas, medicininio mirties liudijimo išdavimo datą ir numerį, o jeigu palaidotas (palaidoti) žmogaus vaisius (vaisiai) iki 22-os nėštumo savaitės – moters, kurios vaisius (vaisiai) buvo palaidotas (palaidoti), vardą ir pavardę, gimimo datą, sveikatos apsaugos ministro patvirtintos formos medicinos dokumentų išrašo datą. Jeigu palaidotas (palaidoti) žmogaus vaisius (vaisiai) iki 22-os nėštumo savaitės, žurnalo 6 skiltyje nurodoma sveikatos apsaugos ministro patvirtintos formos medicinos dokumentų išrašo data, moters, kurios vaisius (vaisiai) buvo palaidotas (palaidoti) vardas, pavardė, gimimo data, o 2-5 skiltys nepildomos;

3.2. žmogaus palaikų palaidojimo datą ir vietą (kapinių kvartalas (eilė), kapavietės arba nišos kolumbariume numerį ir matmenis, pelenų išbarstymo lauką (jeigu toks yra kapinėse), laidojimo gylį;

3.3. įrašus apie pavojingą arba ypač pavojingą užkrečiamąją ligą, įrašytą į Sveikatos apsaugos ministerijos nustatytą sąrašą, jeigu asmuo, kurio palaikai (išskyrus kremuotus) palaidoti kape arba laidojimo rūsyje, sirgo tokia liga arba buvo tokios ligos sukėlėjų nešiotojas;

3.4. kapavietės statinių statymo ir rekonstravimo datas, kitų paminklų, antkapių ir kapavietės apvėrimo įrengimo datas;

3.5. unikalų kodą Kultūros vertybių registre, jeigu kapas įrašytas į Kultūros vertybių registrą;

3.6. laidojančio asmens arba kito asmens, atsakingo už kapavietės ar kolumbariumo nišos priežiūrą: fizinio asmens vardą, pavardę, adresą, telefono numerį, el. paštas, jei asmuo tokį turi, juridinio asmens pavadinimą, teisinę formą, kodą, buveinę, telefono numerį, el. paštą;

3.7. draudimo laidoti pagrindą, pradžią ir šio draudimo trukmę. Sprendimą dėl draudimo laidoti kapinių dalyje arba visoje teritorijoje priima Raseinių rajono savivaldybės administracijos direktorius gavęs Nacionalinio visuomenės sveikatos centro siūlymą;

3.8. asmens, įregistravusio duomenis žurnale, pareigas, vardą, pavardę.

4. Žurnalą pildo, saugo, suinteresuotiems fiziniams ir juridiniams asmenims informaciją teikia kapinių prižiūrėtojas. Kiekvienoms kapinėms pildomas atskiras žurnalas, kuris saugomas Lietuvos Respublikos dokumentų ir archyvų įstatymo nustatyta tvarka. Savivaldybei paskyrus kitą kapinių prižiūrėtoją, buvęs kapinių prižiūrėtojas pagal perdavimo ir priėmimo aktą perduoda visus dokumentus, susijusius su kapinių priežiūra, laidojimų ir kapinių statinių registravimu.

5. Jeigu žurnalas pildomas elektronine forma, turi būti fiksuojama veiksmų istorija (metų pabaigoje visi per praėjusius kalendorinius metus užregistruoti duomenys spausdinami, lapai numeruojami, lapų skaičių nurodantis įrašas tvirtinamas seniūno ar jo įgalioto asmens parašu ir antspaudu, jeigu antspaudą privalo turėti.

6. Remiantis laidojimų ir kapaviečių registracijos žurnalais išduodama pažyma, patvirtinanti žmogaus palaidojimo vietą ir laiką.

Asmenys pageidaujantys pažymos, patvirtinančios žmogaus palaidojimo vietą ir laiką seniūnijai turi pateikti:

6.1. Prašymą (2 priedas);

6.2. Asmens tapatybę patvirtinantį dokumentą;

6.3. Įgaliojimą ar kitą atstovavimą patvirtinantį dokumentą, jeigu dėl pažymos išdavimo kreipiasi įgaliotas asmuo ar atstovas;

6.4. Mirties liudijimo kopiją arba medicininio mirties liudijimo kopiją, kremacijos dokumento kopiją (kai mirusio palaikai kremuoti);

6.5.Dokumentų, įrodančių giminystės ryšį su palaidotu asmeniu, kopiją.

7. Jei seniūnijoje saugomose dokumentuose nėra duomenų, kuriais remiantis būtų išduodama pažyma, patvirtinanti žmogaus palaidojimo vietą ir laiką, seniūnija parengia motyvuotą atsakymą dėl atsisakymo išduoti pažymą. Pareiškėjui pateikus ne visus duomenis, informuoja dėl prašymo papildymo.

III SKYRIUS

BAIGIAMOSIOS NUOSTATOS

8. Už žurnale įrašytų duomenų atitikimą pateiktiems dokumentams ir jų saugumą atsako kapinių prižiūrėtojas.

9. Už šio aprašo įgyvendinimą atsakingas Raseinių rajono savivaldybės administracijos seniūnijos, vykdančios kapinių priežiūrą, seniūnas.

10. Šio aprašo reikalavimus pažeidę fiziniai ir juridiniai asmenys atsako Lietuvos Respublikos įstatymų nustatyta tvarka.

_____________

Raseinių rajono savivaldybės teritorijoje esančių

kapinių prižiūrėtojo kaupiamų duomenų

tvarkymo sąlygų aprašo 1 priedas

(Laidojimų ir kapaviečių statinių registravimo žurnalo forma)

______________________________________________________________________________

(kapinių pavadinimas, adresas)

LAIDOJIMŲ IR KAPAVIEČIŲ STATINIŲ REGISTRAVIMO ŽURNALAS

(kapinių prižiūrėtojo pavadinimas arba vardas, pavardė)

Eil. Nr.	Palaidotas asmuo	Laidojančio asmens arba kito asmens, atsakingo už kapavietės ar kolumbariumo nišos priežiūrą: fizinio asmens vardas, pavardė, adresas, telefono numeris; juridinio asmens pavadinimas, teisinė forma, kodas, buveinė, telefono numeris	Kapavietės statiniai, jų statymo ir rekonstravimo datos, kitų paminklų, antkapių ir kapavietės aptvėrimo įrengimo datos	Unikalus kodas Kultūros vertybių registre	Draudimo laidoti pagrindas, pradžia ir trukmė	Duomenis įregistravusio asmens pareigos, vardas, pavardė, parašas

pavardė, vardas, asmens kodas	gimimo ir mirties datos	gimimo vieta	mirties vieta	Medicininis mirties liudijimo išdavimo data ir numeris**	kapinių kvartalas, kapavietės arba nišos numeris ir matmenys, arba pelenų barstymo laukas	laidojimo data, laidojimo gylis	pavojinga arba ypač pavojinga užkrečiamoji liga, įrašyta į Sveikatos apsaugos ministerijos nustatytą sąrašą*

1	2	3	4	5	6	7	8	9	10	11	12	13	14

*9 skiltis pildoma tuo atveju, jeigu asmuo, kurio palaikai, išskyrus kremuotus, palaidoti kape arba laidojimo rūsyje, sirgo pavojinga arba ypač pavojinga užkrečiamąja liga, įrašyta į Sveikatos apsaugos ministerijos nustatytą sąrašą, arba buvo tokios ligos sukėlėjų nešiotojas.

** jeigu palaidotas (palaidoti) žmogaus vaisius (vaisiai) iki 22-os nėštumo savaitės, 6 skiltyje nurodoma sveikatos apsaugos ministro patvirtintos formos medicinos dokumentų išrašo data, moters, kurios vaisius (vaisiai) buvo palaidotas (palaidoti) vardas, pavardė, gimimo data, o 2–5 skiltys nepildomos.

__________________________________

Raseinių rajono savivaldybės teritorijoje esančių

kapinių prižiūrėtojo kaupiamų duomenų

tvarkymo sąlygų aprašo 2 priedas

__________________________________________

(fizinio asmens vardas ir pavardė)

___________________________________________________________________________________

(gyvenamosios vietos adresas, telefonas, el. paštas)

Raseinių rajono savivaldybės administracijos

_____________________ seniūnijos seniūnui

PRAŠYMAS

Išduoti pažymą apie palaidojimo vietą IR LAIKĄ

20____ m. __________________ d.

Prašau išduoti pažymą apie mirusiojo________________________________________

(nurodyti giminystės ryšį, vardą ir pavardę, asmens kodą)

______________________________ palaidojimo vietą ir laiką.

Miręs asmuo _____________ palaidotas ____________________ seniūnijos prižiūrimose

(laidojimo metai) (seniūnijos pavadinimas)

________________________________ kapinėse.

(kapinių pavadinimas)

Pažymą pateiksiu _______________________________________________________

(nurodyti įstaigos pavadinimą)

___________________________________________________________________________

PRIDEDAMA:

1. Mirties liudijimas ar kitas dokumentas, liudijantis mirties faktą, kremavimo dokumentai (kai mirusio palaikai kremuoti), __ lapas (-ai).

2. Dokumentai, įrodantys giminystės ryšį su kapavietėje palaidotu asmeniu, ___ lapas (-ai).

Atsakymą pageidauju gauti:

____________________________________________________________________________

(el. paštu (jeigu duomenų gavėjas tinkamai identifikuotas), registruotu laišku, asmeniškai atsiimant)

Esu informuotas, kad šiame prašyme nurodyti mano asmens duomenys (įskaitant ir ypatingus asmens duomenis) bus tvarkomi šio prašymo nagrinėjimo tikslais.

Pateikti duomenys teisingi, už pateiktų duomenų teisingumą atsakysiu įstatymų numatyta tvarka.

______________	______________________

(parašas)	(vardas ir pavardė)

PATVIRTINTA

Raseinių rajono savivaldybės tarybos

2022 m. spalio 27 d. sprendimu Nr. TS-278

RASEINIŲ RAJONO SAVIVALDYBĖS TERITORIJOJE ESANČIŲ KAPINIŲ PRIEŽIŪROS ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Raseinių rajono savivaldybės teritorijoje esančių kapinių priežiūros organizavimo tvarkos aprašas (toliau – šis aprašas) nustato kapinių, kuriose laidojami žmonių palaikai ir (ar) kremuoti žmonių palaikai, priežiūros organizavimo tvarką.

2. Šiame apraše vartojamos sąvokos apibrėžtos Lietuvos Respublikos žmonių palaikų laidojimo įstatyme, Lietuvos Respublikos Vyriausybės nutarimu patvirtintose Kapinių tvarkymo taisyklėse, Lietuvos Respublikos atliekų tvarkymo įstatyme.

II SKYRIUS

KAPINIŲ PRIEŽIŪROS ORGANIZAVIMAS

3. Raseinių rajono savivaldybės tarybos (toliau – Savivaldybės taryba) nustatyta tvarka Raseinių rajono savivaldybės teritorijoje esančių kapinių priežiūrą organizuoja ir vykdo Raseinių rajono savivaldybės administracijos seniūnijų seniūnai (toliau – seniūnas), lėšas kapinių priežiūrai skiria Savivaldybės taryba.

4. Viešosioms kapinėms prižiūrėti seniūnas skiria pagal darbo sutartį dirbantį asmenį, pareigybės aprašyme nurodytiems darbams atlikti.

5. Kapinių prižiūrėtojas privalo:

5.1. palaikyti švarą ir tvarką kapinių bendro naudojimo teritorijoje (šalinti šiukšles, žolę, krūmus nuo takų, aikštelių), tvarkyti neprižiūrimomis pripažintas kapavietes, kurių priežiūra neperduota kitiems asmenims;

5.2. registruoti duomenis laidojimų ir kapaviečių statinių registravimo žurnale, paskyrus kitą kapinių prižiūrėtoją – perdavimo aktu perduoti seniūnui visus dokumentus, susijusius su kapinių priežiūra, laidojimų ir kapaviečių statinių registravimu;

5.3. prižiūrėti kapinėse vykdomus darbus, kontroliuoti transporto įvažiavimą į kapinių teritoriją;

5.4. informuoti seniūną apie vandens tiekimo sutrikimus, anksčiau negu numatyta grafike atliekomis užpildžius atliekų surinkimo priemones;

5.5. informuoti seniūną apie kapinių tvarkymo taisyklių pažeidimus;

5.6. skirstant kapavietes, užtikrinti visų asmenų lygiateisiškumą;

5.7. vykdyti kitus kapinių priežiūros darbus, nustatytus pareigybės aprašyme.

6. Seniūnas, vykdydamas kapinių priežiūrą, privalo:

6.1. užtikrinti kapinių aprūpinimą vandeniu;

6.2. pasirūpinti, kad kapinių teritorijoje pagal poreikį būtų pastatytos atliekų surinkimo priemonės, rūšiuojamos ir perduodamos atliekų vežėjui kapinių teritorijoje susidarančios atliekos;

6.3. pasirūpinti, kad būtų laiku pašalinti, nugenėti pavojų keliantys medžiai;

6.4. vykdyti kitus kapinių priežiūros darbus, nustatytus Žmonių palaikų laidojimo įstatyme, Lietuvos Respublikos Vyriausybės 2008 m. lapkričio 19 d. nutarimu Nr. 1207 patvirtintose Kapinių tvarkymo taisyklėse, Raseinių rajono savivaldybės teritorijoje esančių kapinių tvarkymo taisyklėse, šiame apraše, nenurodytus kapinių prižiūrėtojo pareigybės aprašyme.

7. Kapinėse susidarančios atliekos šalinamos Lietuvos Respublikos atliekų tvarkymo įstatyme, Raseinių rajono savivaldybės atliekų tvarkymo taisyklių nustatyta tvarka ir laikantis reikalavimų.

III SKYRIUS

BAIGIAMOSIOS NUOSTATOS

8. Kitus kapinių priežiūros organizavimo klausimus, nenumatytus šiame apraše, sprendžia Raseinių rajono savivaldybės administracijos direktorius, vadovaudamasis Lietuvos Respublikos vietos savivaldos įstatymu ir kitais teisės aktais.

9. Už šio aprašo įgyvendinimą atsakingas seniūnas.

10. Asmenys, pažeidę šio aprašo reikalavimus, atsako Lietuvos Respublikos įstatymų nustatyta tvarka.

_________________

PATVIRTINTA

Raseinių rajono savivaldybės tarybos

2022 m. spalio 27 d. sprendimu Nr. TS-278

LEIDIMO EKSHUMUOTI IR PERKELTI ŽMOGAUS PALAIKUS IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1. Leidimo ekshumuoti ir perkelti žmogaus palaikus išdavimo tvarkos aprašas (toliau – Aprašas) nustato leidimo ekshumuoti ir perkelti žmogaus palaikus pasibaigus ramybės laikotarpiui ir nepasibaigus ramybės laikotarpiui išdavimą.

2. Šiame apraše vartojamos sąvokos suprantamos taip, kaip apibrėžtos Lietuvos Respublikos žmonių palaikų laidojimo įstatyme, Lietuvos Respublikos Vyriausybės nutarimu patvirtintose Kapinių tvarkymo taisyklėse, Raseinių rajono savivaldybės teritorijoje esančių kapinių tvarkymo taisyklėse (toliau – Taisyklės).

II SKYRIUS

LEIDIMO EKSHUMUOTI IR PERKELTI ŽMOGAUS PALAIKUS IŠDAVIMAS

3. Palaidotus žmogaus palaikus galima ekshumuoti nesibaigus kapo ramybės laikotarpiui, kai seniūnijoje, kurios teritorijoje yra kapinės, gautas prokuroro nurodymas arba gautas palaidoto žmogaus artimųjų giminaičių rašytinis prašymas ir pateiktas Sveikatos apsaugos ministerijos nustatyta tvarka išduotas Nacionalinio visuomenės sveikatos centro leidimas.

4. Rašytinį sutikimą ekshumuoti (iškasti) ir perkelti žmogaus palaikus išduoda seniūnijos, kurios teritorijoje yra kapinės seniūnas.

5. Asmuo, norintis gauti leidimą ekshumuoti ir perlaidoti žmogaus palaikus turi pateikti šiuos dokumentus:

5.1. Prašymą (1 priedas);

5.2. Pareiškėjo asmens tapatybę patvirtinantį dokumentą;

5.3. Įgaliojimą ar kitą atstovavimą patvirtinantį dokumentą, jeigu dėl pažymos išdavimo kreipiasi įgaliotas asmuo ar atstovas;

5.4. Įgalioto asmens ar atstovo asmens tapatybę patvirtinantį dokumentą;

5.5. Mirties liudijimo ar kito dokumento, liudijančio mirties faktą, kremacijos dokumentų (kai mirusiojo palaikai kremuoti)kopijas;

5.6. Pareiškėjo ir kitų artimųjų giminaičių, turinčių tokią pačią teisę į kapavietę, giminystės ryšį su kapavietėje palaidotu asmeniu patvirtinančius dokumentų kopijas;

5.7. Artimųjų giminaičių, sutuoktinio (-ės) rašytinį sutikimą perlaidoti žmogaus palaikus;

5.8. Kai prašoma leisti ekshumuoti žmogaus palaikus, nepraėjus kapo ramybės laikotarpiui, leidimą ekshumuoti žmogaus palaikus, išduotą Nacionalinio visuomenės sveikatos centro prie Sveikatos apsaugos ministerijos, arba prokuroro nurodymą (kai kreipiasi teisėsaugos institucijos).

6. Kapinėse palaidoti žmogaus palaikai ekshumuojami palaidoto žmogaus sutuoktinio, partnerio arba pilnamečių vaikų (įvaikių), tėvų (įtėvių), jeigu jų nėra, – artimųjų giminaičių prašymu, jeigu jų nėra, kai siekiama išsaugoti istorinę atmintį ar atlikti tyrimus, – Kultūros ministerijos įgaliotos institucijos ar Lietuvos gyventojų genocido ir rezistencijos tyrimo centro prašymu ir turint Sveikatos apsaugos ministerijos nustatyta tvarka išduotą leidimą ekshumuoti žmogaus palaikus kapinėse. Jeigu kapinėse palaidoti žmogaus palaikai ekshumuojami pagal ikiteisminio tyrimo teisėjo priimtą nutartį, prokuroras prieš ekshumavimą apie tai informuoja Sveikatos apsaugos ministerijos įgaliotą instituciją. Ši institucija, įvertinusi aplinkybes, per 3 darbo dienas nurodo, kokias apsisaugojimo priemones turi naudoti asmenys, dalyvausiantys ekshumuojant ir pervežant ekshumuotus žmogaus palaikus.

7. Asmuo, norintis gauti leidimą ekshumuoti ir perlaidoti žmogaus palaikus pasibaigus ramybės laikotarpiui, turi pateikti šiuos dokumentus:

7.1. Prašymą (1 priedas);

7.2. Pareiškėjo asmens tapatybę patvirtinantį dokumentą;

7.3. Įgaliojimą ar kitą atstovavimą patvirtinantį dokumentą, jeigu dėl pažymos išdavimo kreipiasi įgaliotas asmuo ar atstovas;

7.4. Įgalioto asmens ar atstovo asmens tapatybę patvirtinantį dokumentą;

7.5. Mirties liudijimą ar kitą dokumentą, liudijantį mirties faktą, kremacijos dokumentus (kai mirusiojo palaikai kremuoti);

7.6. Pareiškėjo ir kitų artimųjų giminaičių, turinčių tokią pačią teisę į kapavietę, giminystės ryšį su kapavietėje palaidotu asmeniu patvirtinančius dokumentus;

7.7. Artimųjų giminaičių, sutuoktinio (-ės) rašytinį sutikimą perlaidoti žmogaus palaikus.

Ekshumavimo išlaidas apmoka pareiškėjas.

Leidimo ekshumuoti žmogaus palaikus kapinėse nereikia atkasant palaidotas urnas, perkeliant urnas iš vienos kolumbariumo nišos į kitą ir perkeliant laidojimo rūsyje palaidotus žmogaus palaikus, išskyrus atvejus, kai atidaromas karstas.

8. Prašymas teikiamas raštu Raseinių rajono savivaldybės administracijos seniūnijai, kurioje norima ekshumuoti žmogaus palaikus, tiesiogiai asmeniui ar jo atstovui atvykus į seniūniją, atsiuntus prašymą paštu ar per pasiuntinį.

9. Leidimas perlaidoti žmogaus palaikus išduodamas laidojančiam asmeniui iš kitų vietovių pervežtiems palaikams palaidoti, turinčiam prižiūrimą kapavietę (nauja kapavietė perlaidojimui neskiriama), jeigu pagal teisės aktų nuostatas joje galimi laidojimai.

10. Ekshumacijos procese turi dalyvauti kapinių prižiūrėtojas, kad būtų laikomasi visų nustatytų taisyklių ir reikalavimų.

III SKYRIUS

BAIGIAMOSIOS NUOSTATOS

11. Už šio Aprašo įgyvendinimą atsakingi seniūnai.

12. Asmenys, pažeidę šio Aprašo reikalavimus, atsako Lietuvos Respublikos įstatymų nustatyta tvarka.

______________________

Leidimo ekshumuoti ir perkelti žmogaus

palaikus išdavimo tvarkos aprašo

1 priedas

(Prašymo forma)

___________________________________________________________________________

(asmens vardas ir pavardė)

___________________________________________________________________________

(gyvenamosios vietos adresas, telefonas, el. paštas)

Raseinių rajono savivaldybės administracijai

PRAŠYMAS

DĖL SUTIKIMO EKSHUMUOTI ŽMOGAUS PALAIKUS IŠDAVIMO

______________________

(data)

Prašau leisti ekshumuoti (iškasti) mirusiojo ________________________________________

(nurodyti giminystės ryšį, vardą ir pavardę,

________________________________________________________ kremuotus/nekremuotus palaikus

asmens kodą, mirties datą)	(nereikalingą žodį išbraukti)

iš _________________________________________________________________________,

(kapinių pavadinimas, kapavietės numeris, kolumbariumo nišos numeris, palaikų ekshumavimo data)

perlaidojimui į _______________________________________________________________.

(nurodoma palaidojimo vietovė, kur perkeliami palaikai)

PRIDEDAMA:

1. Mirties liudijimas ar kitas dokumentas, liudijantis mirties faktą, kremacijos dokumentai (kai mirusio palaikai kremuoti) __ lapas (-ai).

2. Dokumentai, įrodantys giminystės ryšį su kapavietėje palaidotu asmeniu, __ lapas (-ai).

3. Artimųjų giminaičių, sutuoktinio (-ės) rašytinis sutikimas perlaidoti žmogaus palaikus.

4. Leidimas ekshumuoti žmogaus palaikus, nustatyta tvarka išduotas Nacionalinio visuomenės sveikatos centro prie Sveikatos apsaugos ministerijos (kai ekshumuojami žmogaus palaikai, nepraėjus kapo ramybės laikotarpiui) arba prokuroro nurodymas,__ lapas (-ų).

Atsakymą pageidauju gauti:

____________________________________________________________________________

(el. paštu (jeigu duomenų gavėjas tinkamai identifikuotas), registruotu laišku, asmeniškai atsiimant, per e. pristatymo informacinę bazę)

Patvirtinu, kad visa mano pateikta informacija ir dokumentai yra teisingi.

________________________	_______________________________

(parašas)	(vardas ir pavardė)

_____________________